

Tänavu löödi Hiiumaal talgute rekord: 39 talgukohta ja 810 talgulist. Väga paljudes kohtades toimusid talgud mitmendat korda, aga oli ka suur hulk päris uusi talgupaiku.
Nii heiskas Jausa külaseltsi talgutel seltsi juhatuse liige Jüri Preobra˛enski laupäeva keskpäeval mastivimpli Jausa bussipeatuse kõrvale värskelt püsti aetud lipumasti. Masti tõid Jüri ja Joel Preobra˛enski omaenda metsast, viimase lihvi andis sellele Avo Vähejaus. Koos leiti, et viira on mõnus masti tõmmata, sest lippu peab igal õhtul langetama ja hommikul heiskama, aga viir võib lehvida ööpäevaringselt.
Jausa külaseltsi juhatuse liige Raivo Mölder rääkis, et uhke tunne on. “Talgud ja lipumasti püstitamine on külaseltsi esimesed sammud,” ütles Mölder. “Ja vimpli lehvimine annab tunnistust, et Eesti vabariik on ka meie külas, et siin on hea elada ja isegi seltsielu hakkab nüüd edenema.” Talgupäeval korrastati Jausa küla teeääri ja võeti maha puid põldudevahelise otsetee äärest.